**ԱՄՓՈՓԱԹԵՐԹ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԸՆԴԵՐՔԻ ՄԱՍԻՆ ՕՐԵՆՍԳՐՔՈՒՄ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ԵՎ «ՎԱՐՉԱԿԱՆ ԻՐԱՎԱԽԱԽՏՈՒՄՆԵՐԻ ՎԵՐԱԲԵՐՅԱԼ ՕՐԵՆՍԳՐՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱՍԻՆ» ՕՐԵՆՔՆԵՐԻ ՆԱԽԱԳԾԵՐԻ ԸՆԴՈՒՆՄԱՆ ՎԵՐԱԲԵՐՅԱԼ ՆԵՐԿԱՅԱՑՐԱԾ ԱՌԱՋԱՐԿՈՒԹՅՈՒՆՆԵՐԻ**

|  |  |  |  |
| --- | --- | --- | --- |
| **1. ՀՀ վարչապետի աշխատակազմի իրավաբանական վարչություն** | | | 23.08.2022թ. |
| N 02/12.23/27363-2022 |
| Նախագծի կարգավորումներից բխում է, որ ենթաօրենսդրական նորմատիվ իրավական ակտի ընդունման անհրաժեշտություն է առաջանալու, մինչդեռ նախագծում բացակայում է դրա ընդունման համար նախատեսվող ժամկետը, ինչը չի բխում «Նորմատիվ իրավական ակտերի մասին» ՀՀ օրենքի 13-րդ հոդվածի 5-րդ մասի պահանջներից: | | **Ընդունվել է:**  Նախագծի 5-րդ հոդվածի 2-րդ մասում կատարվել է համապատասխան լրացում, այն է՝ «Սույն օրենքի կիրարկումն ապահովող ենթաօրենսդրական իրավական ակտերը Կառավարությունը սահմանում է սույն օրենքն ուժի մեջ մտնելուց հետո՝ վեց ամսվա ժամկետում:»: | |
| **2. ՀՀ ազգային անվտանգության ծառայություն** | | | 22.09.2022թ. |
| N 11/1066 |
| «Հայաստանի Հանրապետության ընդերքի մասին օրենսգրքում լրացում կատարելու մասին» և «Վարչական իրավախախտումների վերաբերյալ օրենսգրքում լրացում կատարելու մասին» Հայաստանի Հանրապետության օրենքների նախագծերի վերաբերյալ ՀՀ ազգային անվտանգության ծառայությունը ներկայացրել է հետևյալ առաջարկություններն և դիտողությունները.  1.«Վարչական իրավախախտումների վերաբերյալ օրենսգրքում լրացում կատարելու մասին» և «Հայաստանի Հանրապետության ընդերքի մասին օրենսգրքում լրացում կատարելու մասին» օրենքների նախագծերի շրջանակներում ՀՀ ազգային անվտանգության ծառայությանը սահմանային շերտում ընդերքի օգտագործման խախտումների փաստի վերաբերյալ արձանագրություն կազմելու լիազորություն վերապահելու և (կամ) ՀՀ բնապահպանության և ընդերքի տեսչական մարմնին փոխանցելու հարցի կապակցությամբ հայտնում ենք հետևյալը.  Սահմանային շերտում սահմանային գետի հունից ավազի արդյունահանման դեպքերը հայտնաբերելու և արձանագրելու նպատակով ՀՀ ազգային անվտանգության ծառայության համար լրացուցիչ լիազորություններ նախատեսելու անհրաժեշտություն չկա, քանի որ նշված գործառույթներն արդեն իսկ իրականացվում են ՀՀ ազգային անվտանգության ծառայու­թյանը օրենքով վերապահված լիազորությունների շրջանակում՝ առկա գործիքակազմի կիրառմամբ:  Վարչական իրավախախտումների վերաբերյալ Հայաստանի Հանրապետության օրենսգրքի 242.2-րդ հոդվածի համաձայն՝ ընդերքօգտագործման կանոնները խախտելու (բացառությամբ ընդերքն օգտակար հանածոների արդյունահանման հետ չկապված նպատակով շահագործելու դեպքի) վերաբերյալ վարչական գործերը քննում և վարչական տույժերը նշանակում է ընդերքի օգտագործման և պահպանության բնագավառում պետական վերահսկողություն իրականացնող տեսչական մարմինը։ Բացի այդ, նույն օրենսգրքի 254-րդ հոդվածի 1-ին մասի համաձայն՝ վարչական իրավախախտում կատարելու մասին արձանագրությունը կազմում են վարչական իրավախախտման վերաբերյալ գործի քննությունն իրականացնելու իրավասություն ունեցող պետական կամ տեղական ինքնակառավարման մարմինները (պաշտոնատար անձինք), իսկ ՀՀ ազգային անվտանգության ծառայությունը քննարկվող վարչական իրավախախտումների վերաբերյալ գործերի քննություն չի իրականացնում:  Միաժամանակ, «Ազգային անվտանգության մարմինների մասին» օրենքի 15-րդ հոդվածի 1-ին մասի 11-րդ կետի համաձայն՝ ազգային անվտանգության մարմինները սահմանված կարգով պետական մարմիններ և կազմակերպություններ են ներկայացնում առաջարկություններ կամ միջնորդություններ անվտանգության սպառնալիքների և այն հանցագործությունների կատարմանը նպաստող պատճառների ու պայմանների վերացման մասին, որոնց բացահայտումը, կանխումն ու խափանումը վերապահված են լիազորված մարմնի իրավասությանը։  Վերոգրյալից հետևում է, որ ՀՀ պետական սահմանում ընդերքօգտա­գործ­ման կանոնների խախտման դեպքում, հաշվի առնելով իրականացված արդյունա­հանում­ների հետևանքով առաջացած անվտանգային սպառնալիքները, այդ թվում՝ սահմանային փոփոխությունների հիմնավոր ռիսկերը, ՀՀ ազգային անվտանգության ծառայությունը նշված գործունեության դադարեցման մասին սահմանված կարգով առաջարկություններ և միջնորդություններ կարող է ներկայացնել պետական մարմիններին, այդ թվում՝ ՀՀ բնապահպանության և ընդերքի տեսչական մարմնին և ՀՀ տարածքային կառավարման և ենթակառուցվածքների նախարարությանը:  Նշվածի հաշվառմամբ անհրաժեշտ է գործնականում ապահովել ՀՀ ազգային անվտանգության ծառայության կողմից ձեռնարկված օպերատիվ-հետախուզական միջոցա­ռումների արդյունքում ստացված տեղեկությունները ՀՀ բնապահպանության և ընդերքի տեսչական մարմնի կողմից որպես վարչական իրավախախտումների վերաբերյալ գործերով վարույթ սկսելու հիմք համարելն ու Վարչական իրավախախտումների վերաբերյալ ՀՀ օրենսգրքի 251-րդ հոդվածի համաձայն գործի քննության ընթացքում որպես ապացույց օգտագործելը: Հարկ է նշել, որ գործող օրենսդրության մեջ այդ առումով որևէ սահմանա­փակում կամ խոչընդոտ առկա չէ: Միևնույն ժամանակ, նախագծով նախատեսվող կարգավորումների համատեքստում կարևորվում է նաև ՀՀ ազգային անվտանգության ծառայության կողմից օրենքով սահմանված կարգով ձեռք բերված տեղեկությունները ՀՀ բնապահպանության և ընդերքի տեսչական մարմնի և ՀՀ տարածքային կառավարման և ենթակառուցվածքների նախարարության կողմից ընդերքօգտագործման իրավունքի դադարեցման վարչական վարույթի շրջանակներում որպես առանցքային հիմք օգտագործելու հանգամանքը:  3. Սահմանային շերտում սահմանային գետի հունից ավազի արդյունահանման դեպքերը հայտնաբերելու և կանխելու վերոհիշյալ գործիքակազմերն առավել արդյունավետ կիրառելու, իրավախախտումը շարունակելու հնարավորությունը բացառելու և անվտանգային սպառնալիքները չեզոքացնելու նպատակով առաջարկվում է Հայաստանի Հանրապետության ընդերքի մասին օրենսգրքի 30-րդ հոդվածը լրացնել հետևյալ բովանդակությամբ նոր՝ 2․4-րդ և 2.5-րդ մասերով․  «2․4․ Սահմանային շերտում սահմանային գետի գետաողողատներից ավազ արդյունահանելու նպատակով ընդերքօգտագործման իրավունք ունեցող անձանց կողմից տվյալ գետի հունից ավազի արդյունահանման դեպքում ընդերքօգտագործման իրավունքը Լիազոր մարմնի որոշմամբ կասեցվում է մինչև վարչական իրավախախտման վերաբերյալ գործով կայացված որոշումն ուժի մեջ մտնելը։ Ընդերքօգտագործման իրավունքը կասեցնելու վերաբերյալ Լիազոր մարմնի որոշումը ենթակա է անհապաղ կատարման։  2.5. Սույն հոդվածի 2.4-րդ մասով նախատեսված դեպքում ընդերքօգտագործման իրավունքը կասեցնելու նպատակով ազգային անվտանգության ապահովման բնագավառի լիազոր մարմինը կամ ընդերքի օգտագործման և պահպանության բնագավառում պետական վերահսկողություն իրականացնող տեսչական մարմինը Լիազոր մարմին են ներկայացնում համապատասխան գրություն՝ հիմնավորող փաստաթղթերով: Լիազոր մարմինը փաստաթղթերն ուսումնասիրում և ընդերքօգտագործման իրավունքը կասեցնելու վերաբերյալ որոշումն ընդունում է դրանք ստանալուց հետո՝ 1 աշխատանքային օրվա ընթացքում:»։ | 1. **Ընդունվել է**:   «Հայաստանի Հանրապետության ընդերքի մասին օրենսգրքում լրացումներ կատարելու մասին» Հայաստանի Հանրապետության օրենքի նախագծի 2-րդ հոդվածից հանվել են «իրավախախտման վերաբերյալ կազմված արձանագրությունը» բառերը:   1. **Ընդունվել է**:   «Հայաստանի Հանրապետության ընդերքի մասին օրենսգրքում լրացումներ կատարելու մասին» Հայաստանի Հանրապետության օրենքի նախագծի 2-րդ հոդվածը խմբագրվել է և լրացվել է առաջարկվող մասերով: | | |
| **3. ՀՀ Բնապահպանության և ընդերքի տեսչական մարմին** | | | 22.09.2022թ. |
| N 01/006/4091-2022 |
| «Վարչական իրավախախտումների վերաբերյալ օրենսգրքում լրացում կատարելու մասին» և «Հայաստանի Հանրապետության ընդերքի մասին օրենսգրքում լրացում կատարելու մասին» օրենքների նախագծերի վերաբերյալ Բնապահպանության և ընդերքի տեսչական մարմինը ներկայացրել է հետևյալ առաջարկություններն և դիտողությունները.  1.Վարչական իրավախախտումների վերաբերյալ արձանագրություն կազմելու հետ կապված հարաբերությունները կարգավորվում են Վարչական իրավախախտումների վերաբերյալ ՀՀ օրենսգրքի (այսուհետ՝ Օրենսգիրք) 19-րդ գլխով։ Օրենսգրքի 254-րդ հոդվածի 1-ին մասով սահմանված է, որ Վարչական իրավախախտում կատարելու մասին արձանագրությունը կազմում են **վարչական իրավախախտման վերաբերյալ գործի քննությունն իրականացնելու իրավասություն ունեցող պետական կամ տեղական ինքնակառավարման մարմինները (պաշտոնատար անձինք)։ Հետևաբար՝ ՀՀ ազգային անվտանգության ծառայության կողմից կազմված վարչական իրավախախտման արձանագրության հիման վրա Տեսչական մարմինը չի կարող կիրառել վարչական պատասխանատվության միջոց։**  2. Բացի այդ, «Բնապահպանական վերահսկողության մասին» օրենքի 23-րդ հոդվածով սահմանված է, որ Տեսչական մարմինըբնապահպանական վերահսկողությունն իրականացվում է **ստուգումների, դիտարկումների և ուսումնասիրությունների** միջոցով: Հետևաբար՝ Տեսչական մարմինը խախտումները կարող է արձանագրել վերոհիշյալ վերահսկողության ձևերի միջոցով։  Միևնույն ժամանակ, առաջարկում ենք սահմանել, որ ՀՀ ազգային անվտանգության ծառայության կողմից գետի հունից արդյունահանում իրականացնելու դեպքի արձանագրման դեպքում արձանագրությունը միանգամից ներկայացվի ՀՀ տարածքային կառավարման և ենթակառուցվածքների նախարարություն։ Վերջինս օրենքով սահմանված կարգով վարչական վարույթի շրջանակում կքննարկի խախտում թույլ տված ընդերքօգտագործողի ընդերքօգտագործման իրավունքը դադարեցնելու հարցը։ Նույն կարգավորումն առաջարկում ենք սահմանել Տեսչական մարմնի կողմից օրենքով իրեն վերապահված լիազորությունների շրջանակում նման փաստի հայտնաբերման դեպքում։ | 1. **Ընդունվել է**:   «Հայաստանի Հանրապետության ընդերքի մասին օրենսգրքում լրացումներ կատարելու մասին» Հայաստանի Հանրապետության օրենքի նախագծի 2-րդ հոդվածից հանվել են «իրավախախտման վերաբերյալ կազմված արձանագրությունը» բառերը:   1. **Չի ընդունվել**:   Հաշվի առնելով այն հանգամանքը, որ ընդերքի օգտագործման և պահպանության բնագավառում պետական վերահսկողություն իրականացնում է միայն տեսչական մարմինը, հետևաբար՝ ՀՀ ազգային անվտանգության ծառայության կողմից ստացած միջնորդությունները՝ օրենսդրական պահանջներին համապատասխան ընդերքի օգտագործման և պահպանության իրականացման հարցի ուսումնասիրության վերաբերյալ ենթակա են ուսումնասիրման ընդերքի օգտագործման և պահպանության բնագավառում պետական վերահսկողություն իրականացնում է միայն տեսչական մարմնի կողմից: | | |
| **4. ՀՀ վարչապետի աշխատակազմի տեսչական մարմինների աշխատանքների համակարգման գրասենյակ** | | | 20.09.2022թ. |
| N /48.63/30962-2022 |
| ՀՀ վարչապետի աշխատակազմի տեսչական մարմինների աշխատանքների համակարգման գրասենյակի կողմից«Հայաստանի Հանրապետության ընդերքի մասին օրենսգրքում լրացում կատարելու մասին» և «Վարչական իրավախախտումների վերաբերյալ օրենսգրքում լրացում կատարելու մասին» Հայաստանի Հանրապետության օրենքների նախագծերի վերաբերյալ.  *Ազգային անվտանգության ծառայության սահմանապահ զորքերին սահմանային կետերում ընդերքի օգտագործման խախտումների փաստերի վերաբերյալ արձանագրություն կազմելու լիազորություն վերապահելու և (կամ) Բնապահպանության և ընդերքի տեսչական մարմնին փոխանցելու հետ կապված հարցերի վերաբերյալ* հայտնում եմ, որ Վարչական իրավախախտումների վերաբերյալ Հայաստանի Հանրապետության օրենսգրքի 254-րդ հոդվածի համաձայն՝ վարչական իրավախախտում կատարելու մասին արձանագրությունը կազմում են վարչական իրավախախտման վերաբերյալ գործի քննությունն իրականացնելու իրավասություն ունեցող պետական կամ տեղական ինքնակառավարման մարմինները (պաշտոնատար անձինք): Հետևաբար՝ Բնապահպանության և ընդերքի տեսչական մարմինը այլ մարմնի կողմից կազմված արձանագրության հիման վրա չի կարողանալու կիրառել վարչական պատասխանատվություն:  Միաժամանակ, կարծում եմ, այլ պետական մարմնից ստացված արձանագրության հիման վրա վարչական պատասխանատվության կիրառման մոտեցումը գործնականում կարող է առաջացնել մի շարք խնդիրներ, մասնավորապես՝ ապացուցողական բազայի ձևավորման տեսանկյունից: | **Ընդունվել է:**  «Հայաստանի Հանրապետության ընդերքի մասին օրենսգրքում լրացումներ կատարելու մասին» Հայաստանի Հանրապետության օրենքի նախագծի 2-րդ հոդվածից հանվել են «իրավախախտման վերաբերյալ կազմված արձանագրությունը» բառերը: | | |
| **5. ՀՀ պետական եկամուտների կոմիտեի նախագահի տեղակալ Արթուր Մանուկյան** | 10.10.2022թ. | | |
|  | | |
| Տարածքային զարգացման և շրջակա միջավայրի նախարարական կոմիտեի նիստի ընթացքում առաջարկվել է ՀՀ ընդերքի մասին օրենսգրքում սահմանել նաև՝ ընդերքի որոշակի տեղամասների օգտագործման և սահմանային շերտում սահմանային գետերի հունից գետավազի արդյունահանման արգելք` սահմանելով բացառութուն արգելապատնեշների կառուցման համար: | **Ընդունվել է:**  ՀՀ ընդերքի մասին 26-րդ հոդվածում կատարվել է համապատասխան լրացում: | | |